อาฟเตอร์ยู VS สตาร์บัคส์
ถ้าถามว่า อาฟเตอร์ยู 1 สาขา เทียบกับ สตาร์บัคส์ 1 สาขา ใครมีรายได้เยอะกว่ากัน? คำตอบอาจจะทำให้หลายคนแปลกใจ..
20 ส.ค. 2560

ถ้าถามว่า
อาฟเตอร์ยู 1 สาขา เทียบกับ สตาร์บัคส์ 1 สาขา
ใครมีรายได้เยอะกว่ากัน?
คำตอบอาจจะทำให้หลายคนแปลกใจ..
ถ้าเราคิดว่าสตาร์บัคส์คนซื้อกลับบ้านได้ แต่อาฟเตอร์ยูต้องนั่งกินในร้าน
ดังนั้นสตาร์บัคส์น่าจะมียอดขายที่มากกว่า
เราจะคิดผิด..
ปีที่แล้ว
อาฟเตอร์ยูมี 20 สาขา
อาฟเตอร์ยูมีรายได้ 608 ล้านบาท กำไร 99 ล้านบาท
เฉลี่ยแล้ว
อาฟเตอร์ยูมีรายได้ต่อสาขา 30 ล้านบาท และ มีกำไรต่อสาขา 5 ล้านบาท
ปีที่แล้ว
สตาร์บัคส์ประเทศไทยมี 273 สาขา
สตาร์บัคส์มีรายได้ 6,052 ล้านบาท กำไร 819 ล้านบาท
เฉลี่ยแล้ว
สตาร์บัคส์มีรายได้ต่อสาขา 22 ล้านบาท และ มี กำไรต่อสาขา 3 ล้านบาท
สรุปแล้วอาฟเตอร์ยูขายดีกว่า สตาร์บัคส์ 1.4 เท่า และ มีกำไรมากกว่า 1.7 เท่า
ในยอดขาย 100 บาท
สตาร์บัคส์จะมีกำไรสุทธิ 13.5 บาท
อาฟเตอร์ยูจะมีกำไรสุทธิ 16.3 บาท
จะเห็นได้ว่าอาฟเตอร์ยูมีอัตรากำไรต่อยอดขายที่ดีกว่าอีกด้วย
อย่างไรก็ตามอาฟเตอร์ยูตอนนี้ยังมีสาขาที่น้อยกว่าสตาร์บัคส์มาก
และทำเลที่อาฟเตอร์ยูเปิดจะเป็นใจกลางเมืองทั้งนั้น
ซึ่งแตกต่างจากสตาร์บัคส์ที่เริ่มกระจายไปทำเลที่มีกำลังซื้อด้อยลงมาด้วย
ก็ไม่แน่ว่าถ้าอาฟเตอร์ยูเปิดสาขาเยอะเท่าสตาร์บัคส์ในอนาคต ยอดขายและกำไร ต่อสาขาก็อาจจะลดลงก็เป็นได้
แต่ถ้าพูดถึงแค่ตอนนี้ อาฟเตอร์ยู น่าจะเป็นหนึ่งในร้านแนวคาเฟ่ที่มีรายได้และกำไรต่อสาขา มากสุดในประเทศไทย..